《飞将》
宋代·李新

老翁望封竟无有，自是翁骨生来丑。
猿臂悬知不入相，且有杀降聊藉口。
翁今远孙骨虽瘦，不解鵰能饮酒。
自汉至今太寂寥，何得遥遥纪华胄。
尚方侯印只方寸，岂有铸金大於斗。
为翁力取置肘间，令翁千岁无恨颜。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。